שייקה פייקוב

ישעיהו (שייקה) פייקוב (נולד ב-5 ביולי 1937, כ"ו בתמוז ה'תרצ"ז) הוא מוזיקאי, מלחין, מעבד מוזיקלי, מנצח, פזמונאי ומשורר ישראלי. פייקוב עסק בשירי ארץ ישראל שכתב והלחין, בשירי מסורת וחג, בשירי ילדים ובמוזיקה לסרטים. יצירותיו השתתפו בפסטיבלים ובתחרויות זמר.

ביוגרפיה
פייקוב נולד בתל אביב לצ'רנה שעלתה לישראל מפולין ולסנדר (אלכסנדר) פייקוב אשר הפסיק את לימודי החזנות כשהצטרף לתנועת "החלוץ" ועלה מאוקראינה בשנת 1931.

בילדותו המוקדמת התגוררה המשפחה במקווה ישראל. בהיותו בן שש וחצי נפטרה אמו ובשנת 1945 עבר עם אביו לקיבוץ אשדות יעקב. אביו נישא בשנית ומנישואין אלו נולדו שני אחיו.

פייקוב סיים ב-1951 את בית הספר היסודי באשדות יעקב, וב-1955 השלים את לימודיו בתיכון בית ירח, בעמק הירדן. באשדות יעקב למד לנגן במנדולינה וצורף לתזמורת המנדולינות של הקיבוץ, ובהמשך למד לנגן באקורדיון וניגן באירועים, בחגים ובמועדים. בגיל 14 הלחין את שני שיריו הראשונים "הורה עמק הירדן" ו"שיר הלוחם" למילותיו של בן כיתתו מנחם פונדק. השירים פורסמו בחוברת "במעלה" בשנת 1951.

בשנת 1955 התגייס פייקוב לצה"ל, לנח"ל ולאחר טירונות במחנה 80 וקורס מ"כים בבית דראס החל לשרת כמ"כ במחנה 80. בזכות היכרות קודמת עם חלק מחברי צוות הווי נח"ל הוא צורף על ידי ארי הרצברג לצוות, תפקידו היה ללוות בנגינה וללמד את צוותי ההווי שירים חדשים שהולחנו, בין היתר, על ידי מרדכי זעירא ומשה וילנסקי ולהפיצם בבסיסי צה"ל. בהמשך התמנה למפקד הצוותים.

קריירה 
לאחר סיום שירותו הצבאי עבד כמכונאי במוסך באשדות יעקב, והמשיך לנגן כתחביב בשבתות ובחגים ולהפיק אירועי תרבות בקיבוץ ובהתיישבות העובדת. במהלך תקופה זו כתב מוזיקה לריקודים לכוריאוגראפית לאה ברגשטיין אשר עבדה עם להקות המחול הקיבוציות. קודמו בתפקיד זה היה נחום היימן (נחצ'ה) אשר עודד וכיוון אותו ללימודי מוזיקה.

פייקוב הוא בוגר לימודי מוזיקה במכללת אורנים ובעל תעודת מורה מוסמך למוזיקה מטעם משרד החינוך. הוא עסק במשך 16 שנה בהוראת מוזיקה ונגינה במגוון כלים בבתי ספר ובמוסדות חינוך. המלחין, הפרופסור למוזיקולוגיה אבל ארליך היה המורה אשר השפיע עליו ביותר והפך אותו למוזיקאי מקצועי ופייקוב המשיך והשתלם אצלו באופן פרטי בקומפוזיציה.
בנוסף, הוא למד ועבד במהלך תקופה זו עם הכוריאוגרפית לאה ברגשטיין, המלחין והמעבד גיל אלדמע, והמרצים למוזיקה  צבי קרן, ודוד עורי.

במהלך השנים ניצח על מקהלות א-קפלה, כתב ולימד יצירות קלאסיות ומודרניות.

שירו הראשון, שהוקלט והושמע ברדיו ב-1958, היה "נורית", שהולחן למילותיו של מנחם פונדק ובוצע בידי עליזה קשי.

פייקוב שירת במילואים בתור צפן בחפ"ק של חטיבת שריון צפונית והשתתף כלוחם במלחמת ששת הימים ובמלחמת יום הכיפורים. חלק מחוויותיו מאותן מלחמות קיבלו ביטוי בשירים שכתב או הלחין, בהם: "הבחורים חזרו הביתה" למילותיו של חנן שדמי בביצוע אבי טולדנו, "על כן שירי עצובים" (מילים ולחן) בביצוע אופירה גלוסקא, "תקוות ימי" (מילים ולחן) בביצוע הזמרת אלכסנדרה.
בנוסף, הוא הלחין מספר שירים ללהקת החיל.

שירי פסטיבלים
פייקוב הרבה לכתוב לפסטיבלים שונים בשנות ה-1970 וה-1980. למשל:

פסטיבל הזמר המזרחי
 בואו ונשיר אחים (ששי קשת, 1971, מקום ראשון)

פסטיבל הזמר החסידי
 שישו ושמחו (1971, מקום ראשון)

פסטיבל שירי הילדים
הוא שיאן הזכיות במקום הראשון ככותב לצד יורם טהרלב (שתי זכיות לכל אחד).
הוא שיאן הזכיות במקום הראשון כמלחין לצד יאיר מילר (שלוש זכיות לכל אחד).
בין היתר כתב את:
למה ככה (דודו ברק, אבי טולדנו ועירית ענבי, 1970 מקום ראשון)
אן דן דינו (יפה ירקוני, 1971, מקום ראשון)
חג יובל (דודו ברק, אבי טולדנו, 1972, מקום שלישי)
חגיגת אביב (דודו ברק, שוקולד מנטה מסטיק, 1974, מקום שלישי)
לארצי יש יום הולדת (אלי גורנשטיין, 1977, מקום שלישי)
עוד יהיה טוב בארץ ישראל (דודו זכאי, 1979)
אמא (רונן בהונקר, שולה חן, 1981, מקום ראשון). יותר מאוחר הוא הלחין את רוב שירי אלבומו.
בנוסף לשירים שנכתבו לפסטיבל שירי הילדים ולפסטיבל הזמר החסידי, יש שירי ילדים ושירי מסורת (ולירושלים עירך, ונזכה ונחייה) רבים נוספים שחוברו על ידיו.

פסטיבל הזמר והפזמון
 אותך (אילנה אביטל, 1977, מקום 3). יותר מאוחר הוא הלחין מספר שירים לאלבומה.

אירוויזיון וקדם אירוויזיון
דרך המלך (גילי וגלית, 1989, מקום 12 באירוויזיון). יותר מאוחר הוא הלחין לגילי נתנאל את שירי אלבומו.
שירו (יורם טהרלב, שרה'לה שרון ולהקת שירו, 1993, מקום 24 בארוויזיון)
ירושלם (רונן בהונקר, 1992, מקום שלישי בקדם ארוויזיון).

פסטיבלים בינלאומיים
פייקוב השתתף במספר פסטיבלים בחו"ל:
 לפסטיבל בצ'ילה בו השתתף מספר פעמים, הוא הלחין ב-1976 את שיר הבוקר (אלישבע, נאוה ברוכין). וב-1991 את שיר Morning Love שהושמע בפי שלומית אהרון.
 שירים שלו השתתפו בהצלחה בפסטיבלים ביפן ובדרום קוריאה בתחילת שנות ה-1980, עם הילד רונן בהונקר (Mother, מכל שירי אהבתי).

שיתופי פעולה ומאפיינים בולטים

אילנית
פייקוב חיבר לאילנית מספר שירים בתחילת דרכה:
בפרוט נבל ועוגב (דודו ברק)
ארץ
אחי גיבורי התהילה (דודו ברק)
עד הלום (אברהם שלונסקי)
שיר שבת
לאורך השדרה שאין בה איש (יהודה עמיחי)

דודו זכאי
פייקוב חיבר כמה מלהיטיו הגדולים של דודו זכאי בשנות ה-1970, ולימים שבו לשתף פעולה בשנת 2013.
חייכי לי בשירים
עוד יהיה טוב בארץ ישראל
נפגשנו שוב
לחוף ירדן

עופרה חזה 

 כמו ציפור

שירי משוררים
בין המשוררים הבולטים שפייקוב הלחין את שיריהם ניתן לציין את אברהם שלונסקי (עד הלום, אילנית), יהודה עמיחי (לאורך השדרה שאין בה איש, אילנית), רחל (אני ואתה, שלישיית צבע טרי), לאה גולדברג (חמסין של ניסן, אילנית), פניה ברגשטיין (ילקוטי, הגבעטרון), ובעיקר את אלישבע שפייקוב הלחין מעזבונה מספר שירים, ובניהם:
נפשי כלתה לחרוזים (אלכסנדרה)
שיר בוקר (נאוה ברוכין)
כנטות היום (דורית ראובני)

דודו ברק
פייקוב חיבר בעצמו את המילים לרבים משיריו, אך למרות זאת נרשם שיתוף פעולה פורה עם הפזמונאי דודו ברק במספר שירים, וביניהם:
ארץ ישראל יפה (להקת פיקוד דרום)
דרך ישנה (סוזאן ופרן)
אחי גיבורי התהילה (אילנית)
חגיגת אביב (שוקולד מנטה מסטיק)
חג יובל (אבי טולדנו)

שירי מלחמות והנצחה
פייקוב שירת במילואים בתור צפן בחפ"ק של חטיבת שריון צפונית והשתתף כלוחם במלחמת ששת הימים ובמלחמת יום הכיפורים. חלק מחוויותיו מאותן מלחמות ומחוויותיהם של אחרים קיבלו ביטוי בשירים שכתב או הלחין, ו
בנוסף, הוא הלחין מספר שירים ללהקת החיל, ללהקת פיקוד דרום ועוד. בהם:  

 פרח נדיר (אדם) כתב לזכרו של , בנה של אשתו השלישית.

נפגשנו שוב (דודו זכאי)
אחר גיבורי התהילה (דודו ברק, אילנית)
הבחורים חזרו הביתה (חנן שדמי, אבי טולדנו)
הארץ עוד תשקוט (שושנה דמארי)
על כן שירי עצובים (מילים ולחן) בביצוע אופירה גלוסקא
תקוות ימי (מילים ולחן) בעקבות מלחמת יום כיפור בביצוע הזמרת אלכסנדרה
אולי מחר (להקת פיקוד דרום)

סרטים ותוכניות טלוויזיה
 לסרט ""נורית" ו"נורית 2"" משנת 1972, כתב את "קרוב ורחוק" והלחין את "שיר לכנרת" למילותיו של דודו ברק, בביצוע ששי קשת ונירה גל וכן את הלחן ל"אנשים יש בעולם" למילותיו של דודו ברק בביצוע של נירה גל וטובה קצב.
 שיתופי פעולה נספים עם ג'ורג' עובדיה - בסרט רחוב 60 ובסרט "קוראים לי שמיל", שיצא לאקרנים ב-1973, שלו כתב את המוזיקה יחד עם דודו ברק.

 כתב את פסקול הסרט "רחוב 60" מ-1976, כולל השיר "להיות איתך" בביצוע עדנה גורן וששי קשת.

בתחילת שנות ה-1980 נבחר מבין אלפי מועמדים לכתוב את המוזיקה עבור סדרת הטלוויזיה "המלאכיות של צ'רלי" בלוס אנג'לס, אך נאלץ לדחות את ההצעה מסיבות משפחתיות.

 לסרט "נערת הפרברים" מ-1979 היה פייקוב אחראי על העיבודים, התזמור והניצוח וכתב והלחין את "כמו ציפור" ו"אמרו היכן הם ידידי", אותם ביצעה עפרה חזה.

פרסים והוקרה
 2017 פרס אמ"י על תרומה יוצאת דופן לתרבות הישראלית.
יוני 2017 אות הוקרה על מפעל חיים בזמר העברי מטעם אוניברסיטת בר-אילן במסגרת מי אני שיר ישראל.
 מאי 2018 פרס אקו"ם לשנת 2017 על תרומתו הרבה ליצירה הישראלית.
אפריל 2023 ערב הוקרה ותעודת הוקרה במסגרת "פסטיבל ימי זמר תיאטרון חולון".

ספרי שיריו
 ותבוא עליכם הברכה, תל אביב: אור תו, 1970.
 משיריו של שייקה פייקוב, תל אביב: אור תו, 1974.
 ארץ: משירי ארץ ישראל היפה; הקדמה מאת אליהו הכהן, תל אביב: ישרא-תו, 1982.

אלבומים משיריו
 1974 – ארץ ישראל יפה
 1975 – אן דן די נו
 1975 – שיקה פייקוב / משירי ארץ ישראל היפה (חלק א)
 1975 – שירת הנוער (משירי תנועת הנוער) – עיבודים כליים וקוליים, עריכה והפקה לזמרים דודו זכאי, אופירה גלוסקה, גלי עטרי ועוזי יאירי
 1977- שייקה פייקוב / שר שייקה פייקוב עם ידידיו האומנים
 1978- שייקה פייקוב / משירי ארץ ישראל היפה (חלק ב׳)
 1978 – לאהוב אותך – (מילים, לחנים ועיבוד) לאילנה אביטל
 1979 – שירי ארץ ישראל יפה
 1984 – מכל שירי אהבתי – (מילים ולחנים) לרונן בהונקר
 1999- ארץ שנאהב אלבום
 1989 – ימים יפים - (מילים, לחנים ועיבודים) לגילי נתנאל
 1991 – חייכי לי בשירים: שיריו היפים של שייקה פייקוב
 1994 – שם נפגשות האהבות – להיטי שנות השישים בגרסה עברית (מילים עבריות לכל השירים) לאילן טל ולאהרון סייקס
 1997 – משיח - (לחנים לשירים חסידיים) לאיתן מסורי
 1999 – פנטזיה - (טקסטים עבריים) לסמיר שוקרי
 1999 – בשירי ארץ ישראל חלק א׳ - (מילים, לחנים ועיבודים) לצביה בר
 1999 – ארץ שנאהב (אלבום כפול)
 2001 – חגי ישראל: משירי שייקה פייקוב
 2005 – אן-דן-די-נו: מיטב שירי הילדים של שייקה פייקוב

חיים אישיים
פייקוב היה נשוי שלוש פעמים ולו שתי בנות ונכדים.

פעילותו נפסקה במהלך שנת 2014 עקב מגבלה רפואית.

מתגורר בקיבוץ משמר השרון.

קישורים חיצוניים

 ערוץ Youtube של שייקה פייקוב
 שייקה פייקוב באתר "שירה עובדת"
 
 
 
 
 נועם גיל-אור, "ציפורי שיר" עם שייקה פייקוב, רשת ג', 12 באוגוסט 2013, בארכיון האינטרנט
 , דצמבר 2016
 
 שייקה פייקוב באסופת "מלחיני משוררים ישראלים" בעריכת דודו אלהרר, האתר של נילי דגן

הערות שוליים

פזמונאים ישראלים
מלחינים ישראלים
אנשי היישוב ילידי הארץ
חברי צוות הווי הנח"ל
זוכי פרס אמ"י
זוכי פרס אקו"ם
אמנים ישראלים שבאו מהקיבוצים
אשדות יעקב איחוד: אישים
משמר השרון: אישים
בוגרי תיכון בית ירח
בוגרי אורנים - המכללה האקדמית לחינוך
ישראלים שנולדו ב-1937